text: Forvirrede køer på Esbjergvej
  11 august 2014 kl. 04.20
  Fem køer havde søndag aften ikke længere lyst til at være hjemme på marken. Derfor tog de en aftentur blandt bilerne på Esbjergvej ved Estrup skov. Køerne er nu tilbage på marken.
  Det var ikke et helt almindeligt syn, der mødte bilisterne på Esbjergvej søndag aften. Fem køer var nemlig også på søndagstur på vejen. Det skriver Syd- og Sønderjyllands Politi på Twitter.
  I første omgang kunne politiet ikke finde ud af, hvem køerne tilhørte, og opfordrede derfor på Twitter til, at bilister holdt godt øje med de firbenede dyr.
  Men efter en times søgen efter ejermanden, lykkes det med hjælp fra borgere i området at finde ham, og køerne blev gelejdet tilbage bag hegnet.
  - Kreaturerne ved Brørup er hjemme bag eget hegn igen. Tak for hjælpen, skriver Syd- og Sønderjyllands Politi på Twitter.
  Brørup på Esbjergvej ved Estrup Skov er der 5 køer på vejen. Ejer søges - ring 114. Pas på kreaturerne derude. #politidk
  
  